Държавен вестник, бр. 55, 2020 г., стр. 43

БРОЙ  55	
Д Ъ Р Ж А В Е Н  В Е С Т Н И К 	
СТР.  43  
настъпи нито едно от тези събития – до на­
стъпване на края на валидността на продукта, 
за който се отнасят, или до срока, посочен в 
самите оферти.
Чл. 75. Всеки търговски участник е отго­
ворен за съдържанието на подадената от него 
оферта, както и за промените, направени до 
крайния срок за подаване на оферти за съ­
ответния продукт в ЕСТ-РД.
Чл. 76. (1) Всички постъпили в ЕСТ-РД 
оферти ще бъдат класирани по цената, по­
сочена в тях.
(2) Когато две оферти са с една и съща 
посочена цена, те ще бъдат класирани по реда 
им на постъпване в ЕСТ-РД, като офертата, 
постъпила по-рано, ще бъде класирана първа.
Раздел VII
Регистриране на офертите и осъществяване 
на сделки (Matching)
Чл. 77. Офертите трябва да бъдат подадени 
към оператора чрез ЕСТ-РД, като сделките 
се осъществяват автоматично в момента, в 
който в ЕСТ-РД бъде регистрирана съответ­
стваща насрещна оферта, или в момента на 
нейното подаване, ако вече е регистрирана 
съответстваща насрещна оферта.
Чл. 78. Всяка промяна или анулиране на 
оферта в ЕСТ-РД ще се отрази незабавно след 
регистрирането є, освен ако по съответната 
оферта вече не е била сключена сделка до 
момента на регистриране на промяната или 
анулирането.
Чл. 79. В случай че ЕСТ-РД не функционира 
или не е достъпна за един или повече търговски 
участници, операторът може по своя преценка 
да разреши на търговски участник да подаде, 
промени или анулира оферта. Промяната, 
подаването или анулирането трябва да бъде 
предшествано от официално уведомление до 
оператора в съответствие с чл. 61.
Чл. 80. В случай на пълно прекратяване 
на търговията от страна на оператора или 
по време на планирано спиране на ЕСТ-РД 
поради техническа профилактика търговските 
участници няма да имат възможност да пода­
ват оферти или да сключват сделки.
Раздел VIII
Преустановяване на търговията
Чл. 81. БНЕБ – ЕАД, може във всеки 
един момент да преустанови търговията 
цялостно или само за определени продукти, 
ако установи:
1. възникване на технически проблем с 
ЕСТ-РД;
2. противоречие на търговията с изисква­
нията на приложимото законодателство;
3. когато това се изисква съгласно про­
цедурите за функциониране на SIDC (Single 
Intraday Coupling).
Чл. 82. Мерките, предприети от опера­
тора, са задължителни за всички търговски 
участници.
Чл. 83. Независимо от посоченото в чл. 81 
БНЕБ – ЕАД, може да преустанови търгови­
ята за определени търговски участници при 
неспазване на тези правила.
Раздел IX
Анулиране на подадена оферта и/или осъ­
ществена сделка
Чл. 84. (1) Всяка оферта, въведена от 
търговски участник в ЕСТ-РД, може да бъде 
анулирана по време на етапа на подаване на 
оферти от съответния търговски участник 
или от негово име.
(2) Сделка, реализирана по вече подадена 
оферта, не може да бъде анулирана от съот­
ветния търговски участник.
(3) Оферта, застрашаваща функциони­
рането на борсовия пазар, както и сделка, 
сключена въз основа на тази оферта, могат 
да бъдат анулирани от оператора, ако това е 
в интерес на сигурността и нормалното про­
веждане на борсовата търговия или когато 
съответната оферта е в противоречие с пра­
вилата по чл. 91, ал. 2 от ЗЕ, приложимото 
законодателство или тези правила.
Чл. 85. За всяко решение за анулиране или 
промяна на вече подадена оферта по причини, 
посочени в чл. 81, операторът изпраща офи­
циално уведомление до съответния търговски 
участник и КЕВР.
Раздел X
Резултати от сделки и графици за доставка 
Чл. 86. Референтните пазарни цени и тър­
гуваните количества електрическа енергия 
на пазарен сегмент „В рамките на деня“, по­
стигнати в резултат от подадените оферти и 
сключените сделки, се публикуват на интернет 
страницата на БНЕБ – ЕАД.
Чл. 87. Референтните цени и количества, 
които БНЕБ – ЕАД, публикува на интернет 
страницата си за продукти, чийто срок за 
търговия е изтекъл, включват:
1. минималната от всички цени на сключе­
ните сделки за всеки търгуван часови продукт;
2. максималната от всички цени на сключе­
ните сделки за всеки търгуван часови продукт;
3. последна регистрирана цена (цената на 
последната сключена сделка) за всеки търгуван 
часови продукт;
4. среднопретеглена цена на сключените 
сделки за всеки търгуван часови продукт;
5. търгуван обем в MWh за всеки търгуван 
часови продукт.
Чл. 88. Цените се публикуват в евро и в 
левове за MWh, а изтъргуваното количество 
електрическа енергия – в МWh, за всеки от­
делен продукт и интервал на доставка.